Mario Aurelio Poli

Mario Aurelio Poli (født 29. november 1947 i Buenos Aires i Argentina) er en argentinsk prelat i den katolske kirke som ble erkebiskop av Buenos Aires i april 2013. Han var tidligere biskop av Santa Rosa fra 2008 til 2013. Pave Frans, hans forgjenger i Buenos Aires, gjorde ham til kardinal i 2014.


== Liv og virke ==


=== Bakgrunn ===
Mario Poli er sønn av italienske immigranter. Han begynte sine filosofiske og teologiske studier i 1969 ved seminariet Inmaculada Concepción i Villa Devoto. Han tok bachelorgrad i sosialtjenester ved universitetet i Buenos Aires og ble doktor i teologi ved Pontificia Universidad Católica Argentina.


=== Prest ===
Poli ble ordinert til prest av kardinal Juan Carlos Aramburu den 25. november 1978, og ledet sognet San Cayetano i Buenos Aires-bydelen Liniers i to år.I 1992 utnevnte erkebiskopen av Buenos Aires kardinal Antonio Quarracino ham til direktør for kallsinstituttet San Jose for formasjon av fremtidige prester. 
Han var professor i kirkehistorie og patrologi ved det argentinske katolske universitetet.


=== Hjelpebiskop i Buenos Aires, biskop av Santa Rosa ===
Pave Johannes Paul II utnevnte ham til hjelpebiskop av Buenos Aires 8. februar 2002; ham ble bispeviet 20. april av erkebiskop Jorge Bergoglio av Buenos Aires, med medkonsekratorene kardinal Juan Carlos Aramburu, emeritert erkebiskop av Buenos Aires, og hjelpebiskopene Mario José Serra, Joaquín Mariano Sucunza og Guillermo Rodríguez Melgarejo. 
Pave Benedikt XVI utnevnte ham til biskop av Santa Rosa i 2008.Poli motsatte seg samkjønnede ekteskap i Argentina. Han sa at han ville ha et respektfullt men distansert forhold til administrasjonen til den argentinske president Cristina Fernández de Kirchner, en politisk holdning som lignet Bergoglios. Han har bedt om økt dialog mellom kirke og stat.


=== Erkebiskop i Buenos Aires ===
Nyheten om hans utnevnelse som erkebiskop av Buenos Aires ble lekket til pressen 27. mars 2013, noe som ikke ble godt mottatt av kirken. Biskop Polis utnevnelse ble offisielt kunngjort 28. mars, og han ble innført i dette embede den20. april i katedralen i Buenos Aires[7]. Han overtok embedet etter til Jorge Bergoglio, S.J., som var blitt valgt til  13. mars. Han mottok palliet fra pave Frans i Roma 29. juni 2013.


=== Kardinal ===
Erkebiskop Poli ble kreert til kardinalprest i konsistoriet 22. februar 2014, og tildelt tittelkirken San Roberto Bellarmino, som tidligere hadde vært kardinal Bergoglios tittelkirke.[2]
I april 2015 ble det kjent at Poli haddesøkt om argentinsk statlig registrering av Piusbroderskapet. Den 11. november 2017 ble han valgt til visepresident for Den argentinske bispekonferanse.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1887
Kardinal Antonio Vico (1847-1829) *1898
Erkebiskop Filippo Cortesi (1876-1947) *1921
Erkebiskop Zenobio Lorenzo Guilland (1890-1962) *1935
Biskop Anunciado Serafini (1898-1963) *1935
Kardinal Antonio Quarracino (1923-1998) *1962
Pave Frans (1936- ) *1992
Erkebiskop Mario Aurelio Poli (1947- ) *2002


== Referanser ==